OzLabs/hebrew-wiki-articles huggingface dataset:
סברודווינסק (צוללת)

צוללת K-560 סברודווינסק (ברוסית: ) היא צוללת תקיפה גרעינית של הצי הרוסי. בניית הצוללת החלה במפעל סבמאש בשנת 1993, והיא הייתה הראשונה שתוכננה להשקה בשנת 1998, אולם בעיות תקציביות עיכבו את הבנייה במשך מספר שנים והיא הושקה רק ב-15 ביוני 2010. סברודווינסק החלה בצלילות מבחן ב-12 בספטמבר 2011. היא חזרה ממסעה הראשון ב-6 באוקטובר 2011.

זו הצוללת הראשונה בסדרת "יאסן-M", שמתאפיינת בכך שמערכת שיגור הטורפדו ממוקמת מאחורי תא התחנה המרכזית של הצוללת.

== היסטוריה מבצעית ==
ב-7 בנובמבר 2012 הצוללת פגעה בהצלחה במטרה בים הלבן באמצעות טיל שיוט מדגם קליבר (גרסת טיל נגד ספינות). . מאוחר יותר באותו חודש הצוללת עברה בהצלחה מבחני ירי נוספים בטילי שיוט וב-26 בנובמבר 2012 ביצעה משימות נוספות בהצלחה שהכשירו אותה לשירות בצי.

הצוללת נמסרה לידי חיל הים בסוף דצמבר 2013, ואילו טקס הנפת הדגל נערך ב-17 ביוני 2014. בנובמבר 2014 הצוללת ניסתה בהצלחה את קפסולת החילוץ שהגיחה מעומק של 40 מטרים (130 רגל) עם חמישה חברי צוות בפנים. סברודווינסק הפכה למבצעית בתחילת 2016. בסוף אפריל 2016 ובאוגוסט 2017, ה-K-560 ערכה תרגילים בטילי 3M14.

==קישורים חיצוניים==

== הערות שוליים ==

קטגוריה:צוללות גרעיניות רוסיות
בצ'לקי

תחנת-האוטובוס העיקרית בבצ'לקי, מאי 2018
בָּצַ'לְקִי (בצ'כית: Bačalky) הוא כפר במחוז משנה ייצ'ין (בצ'כית: Jičín) שבמחוז הראדץ קראלובה, בחבל בוהמיה במרכז הרפובליקה הצ'כית. הוא שוכן כ-6 קילומטרים מן העיירה לִיבַּן. המקום מיושב מאז שנת 1371, ונכון למפקד האוכלוסין הצ'כי משנת 2018 מתגוררות בו 156 נפשות. חלקו המזרחי של הכפר מכונה לִיצְ'נוֹ (צ'כית: Lično). הכפר ירוק מאוד ומוקף יערות. בבית המועצה שבו, פועל פאב שעות אחדות ביום. מספר משפחות בכפר, משכירות חדרים לתיירים. האזור עשיר במים, ובחצרות רבות קיימות בארות פעילות.

==תחבורה==
בכפר עוברים שני קווי אוטובוס, הנוסעים בין מלאדה בולסלאב ללִיבַּן, פעמים אחדות ביום, בימים ב' עד ו'. בסופי שבוע ובחגים, אין תחבורה ציבורית זמינה.

==קישורים חיצוניים==

* 

קטגוריה:צ'כיה: יישובים
מילאן קימליקה

מילאן קימליקה (באנגלית: Milan Kymlicka; בצ'כית: Milan Kymlička, מילאן קימליצ'קה; 15 במאי 1936 - 9 באוקטובר 2008) היה מעבד מוזיקלי, מלחין ומנצח קנדי ממוצא צ'כוסלובקי

היה ידוע בעיקר ביצירות מוזיקליות שיצר עבור סדרות טלוויזיה בשנות ה-90 של המאה ה-20; ביניהן מנגינות הפתיחה של סדרות הטלוויזיה המצוירות המלך בבר והדוב רופרט (Rupert Bear) וסדרות הטלוויזיה "Lassie" ו-"Little Men".

==ביוגרפיה==
קמילקה נולד בעיר לואוני, במחוז אוסטי נד לבם, צ'כוסלובקיה.

בהמשך עשה תואר באקדמיה לאמנויות הבמה של פראג ובקונסרבטוריון של פראג והיה תלמידו של המלחין והפרופסור למוזיקה הצ'כוסלובקי אמיל הלוביל (Emil Hlobil).

לאחר האביב של פראג קימליקה היגר ב-1968 לקנדה והתיישב באונטריו, טורונטו.

בשנת 1974 קיבל אזרחות קנדית.

הוא נפטר בשנת 2008.

==קריירה==
קמילקה החל את עבודתו כמלחין בארץ המוצא שלו ובשנת 1967 הפיק כ-20 סרטי קולנוע, מופעי בלט, קונצרטים, מופעי סולו לפסנתר ולרביעיית מיתרים.

בתחילת שנות ה-70 של המאה ה-20 החל לעבוד בקנדה כמעבד מוזיקלי ב-CBC (תאגיד השידור הקנדי). באותה שנה עיבד מוזיקלית וניצח את הפילהרמונית של המילטון בליווי זמר הפופ הקנדי איאן תומאס ועיבד מוזיקלית מספר משיריו של תומאס.

בהמשך עיבד מוזיקלית והלחין עבור סרטים, סדרות טלוויזיה ומעל 200 תסכיות ברדיו.
הוא הלחין מנגינות עבור סדרות טלוויזיה ביניהן סדרות טלוויזיה מצוירות לילדים כמו המלך בבר והדוב רופרט.

עבודתו האחרונה הייתה "Závoj tkaný touhami" - חידוש לשיר "Twist in My Sobriety" מתוך אלבומה של הזמרת טניטה טיקרם, עם מילים אחרות מהמקור. השיר נכנס לאלבום "Ohrožený druh", ואותו אלבום זכה להצלחה רבה בצ'כיה והיה לנמכר ביותר בצ'כיה לשנת 2008.

==פרסים==
בשנת 1990 זכה בפרס ג'יני על מוזיקת הרקע בסרט המלך בבר.

בשנת 1994 היה מועמד בפרס ג'יני על שתי עבודות: "Matusalem" ו-"La vie d'un héros".

בשנת 1996 זכה בפעם השנייה בפרס ג'יני על עבודתו בסרט המוזיאון של מרגרט (Margaret's Museum).

==קישורים חיצוניים==

* [https://www.thecanadianencyclopedia.com/en/article/milan-kymlicka-emc/ "Milan Kymlicka"]. Encyclopedia of Music in Canada, Historic Canada
* [https://aleph.nkp.cz/F/BVSQY19L7ES3P33TLDL3AP6A744DUS5G2UEMUPPN8RQLEJ3QKQ-27364?ccl_term=wau=xx0017095+or+wkw=xx0017095&func=find-c&local_base=MOBIL-SKC רשימת יצירות] - בקטלוג הרפובליקה הצ'כית

==הערות שוליים==

קטגוריה:מלחינים צ'כים
קטגוריה:מלחינים קנדים
קטגוריה:מלחינים מן המאה ה-20
קטגוריה:קנדים שנולדו ב-1936
קטגוריה:קנדים שנפטרו ב-2008
דורותי קאונטס

דורותי קאונטס (באנגלית: Dorothy Counts; נולדה ב-1942) הייתה אחת מהתלמידים האפרו-אמריקאים הראשונים שהתקבלו לתיכון הארי הארדינג (Harry Harding High School) בשארלוט, מדינת קרוליינה הצפונית בארצות הברית. לאחר ארבעה ימים בלבד של הטרדות ואיומים על ביטחונה, נאלצו הוריה להוציא את הנערה מבית הספר.

== האירוע ==
בשנת 1956 הפנו ארבעים תלמידים אפרו-אמריקאים בקשה לעבור לבתי ספר לבנים. היה זה לאחר שעברה תוכנית Pearsall Plan במדינת קרוליינה הצפונית. מטרת התוכנית הייתה לעבור רק בהדרגה לאינטגרציה בבתי הספר, כדי לא לעורר את התנגדותם התקיפה של התושבים. ארבעה תלמידים התקבלו לבתי ספר במחוז.

ב-4 בספטמבר 1957, צעדה דורותי קאונטס, שהייתה אחת מהארבעה, לעברו של בית הספר התיכון הארי הארדינג. ההצקות החלו כבר בדרך לבית הספר, כאשר קראה אשתו של מנהיג האזרחים הלבנים לעברם של הבנים: "סלקו אותה מכאן!" ועודדה את הבנות לירוק עליה. דורותי המשיכה ללכת ללא תגובה, אך סיפרה לאמצעי התקשורת שאנשים רבים גם יידו אותה באבנים שנחתו לפניה וירקו על גבה. התמונה שצילם דגלאס מרטין את הצעירה הצועדת בתוך קהל לא אוהד - זיכתה אותו בשנת 1957 בפרס על תמונת השנה.

במהלך היום נמשכו ההטרדות, כאשר אשפה הושלכה לעברה של דורותי בעת שאכלה את ארוחתה, בעוד שהמורים התעלמו מכך. למחרת התחברו איתה שתיים מבנות הכיתה, אך הן נאלצו לחזור בהן, בגלל האיומים של חברי הכיתה האחרים. הוריה גם קיבלו שיחות מאיימות בטלפון, ולאחר ארבעה ימים של הצקות בלתי פוסקות, שכללו את מכוניתם שנהרסה ותא מלתחה של קאונטס שנפרץ, החליט אביה להוציא את בתו מבית הספר. במסיבת עיתונאים הוא אמר שהוא מרחם על אנשי ארצו שהתנהגו בדרך מבישה זו. אהבת ההורים לבתם שכנעה אותם מלכתחילה להכניס את בתם, על פי בקשתה, לתיכון הרדינג, משום שהאמינו שבית הספר יוכל להגן עליה. אך אהבה זו היא שאילצה אותם גם להוציא אותה משם כדי לגונן עליה מפני נזק גופני ועלבונות בתוך כותלי בית הספר.

המשפחה עברה לפנסילבניה, שם למדה קאונטס בתיכון מעורב, ומאוחר יותר חזרה לשארלוט והשלימה את תאריה באוניברסיטה. בקריירה המקצועית שלה היא התעסקה בתחום השרות למען הילד.

ב-2008 העניק תיכון הארדינג לדורותי קאונטס תואר לשם כבוד, ובשנת 2010 היא קיבלה התנצלות פומבית מנציגי החבורה שהטרידה אותה ב-1957. תיכון הארדינג גם העניק את שמה של קאונטס לספרייה שלו, פעולה שרק לעיתים רחוקות מתבצעת עוד בחייו של אדם.

== קישורים חיצוניים ==

<div class="mw-content-ltr">
* [http://www.charlottemagazine.com/Charlotte-Magazine/August-2010/Where-are-They-Now/Dorothy-Counts/ Where Are They Now?: Dorothy Counts], Charlotte Magazine. August 2010
* [https://www.worldpressphoto.org/collection/photo/1957/world-press-photo-year/douglas-martin World press photo]
* [https://www.youtube.com/watch?v=6t5IG_ET-u8 Dorothy Counts Scoggins speaks]
</div>
* [http://www.textologia.net/?p=28236 היסטוריה בעין המצלמה: היום הראשון ללימודים הגרוע בהיסטוריה]

== הערות שוליים ==

קטגוריה:פעילות חברתיות אמריקאיות
קטגוריה:פעילים חברתיים אמריקאים
קטגוריה:פעילות אפרו-אמריקאיות
קטגוריה:פעילים אפרו-אמריקאים
קטגוריה:אפליה בחינוך
קטגוריה:אמריקאיות שנולדו ב-1942
קטגוריה:אמריקאים שנולדו ב-1942
אניטה בורי

אניטה בורי (בגרמנית: Anita Buri; נולדה ב-3 ביולי 1978) היא מנחת טלוויזיה שווייצרית.

== ביוגרפיה ==
בורי נולדה בברג שבקנטון תורגאו. ב-1995 השתתפה בתחרות "נערת בראבו" שאורגנה על ידי מגזין הנוער "Bravo Girl". ב-1999 הוכתרה למיס שווייץ בטקס שנערך בלוגאנו, דבר שהוביל להשתתפותה בתחרות מיס עולם 1999 ומיס תבל 2000. לאחר מכן עבדה כדוגמנית.

היא הנחתה מספר תוכניות בטלוויזיה השווייצרית, מאז 2001 היא פעילה בארגון "Camaquito" העוסק במתן צדקה לילדים בקובה, בנוסף היא פעילה לקידום פעילות גופנית בקרב ילדים ובני נוער.

בשנים 2002 עד 2008 הייתה נשואה לשחקן הכדורגל מרק הודל , ולהם נולד בן אחד.

== קישורים חיצוניים ==
* 

קטגוריה:מנחות טלוויזיה שווייצריות
קטגוריה:זוכות מיס שווייץ
קטגוריה:משתתפות בתחרות מיס עולם 1999
קטגוריה:משתתפות בתחרות מיס תבל 2000
קטגוריה:שווייצריות שנולדו ב-1978
קטגוריה:שווייצרים שנולדו ב-1978
חגיגת הזמר 1976

חגיגת הזמר 1976 הייתה פסטיבל שירים שלא כללה תחרות. וכל משתתף השמיע שיר אחד מוכר שלו ושיר אחד חדש.

הפסטיבל התקיים במוצאי יום העצמאות בבנייני האומה בירושלים בהנחיית מיקי קם. מפיקי הפסטיבל היו ורדה איתי וגיל אלדמע.

== השירים המשתתפים ==
{| class="wikitable sortable"
!שם המבצע
!שם השיר
!מילים
!לחן
!עיבוד
|-
|אילנית
|שיר של יום חולין
|רחל שפירא
|יאיר רוזנבלום
|יאיר רוזנבלום
|-
|הגבעטרון
|הללויה (אדם חוזר)
|יעקב גלפז
|מני גל
|אלכס וייס
|-
|מיקי קם
|איפה כל הידידים שלנו
|דפנה אילת
|דפנה אילת
|שרה שוהם
|-
|הגבעטרון
|זמר זמר לך
|אברהם בן זאב
|עממי
|יצחק גרציאני
|-
|רוחמה רז
|בארץ אהבתי השקד פורח
|לאה גולדברג
|מוני אמריליו
|מוני אמריליו
|-
|רוחמה רז
|ערב קיץ ויונים
|תרצה אתר
|מוני אמריליו
|מוני אמריליו
|-
|שלמה ארצי ולהקת גברת תפוח
|שלג לבנון
|נתן אלתרמן
|שלמה ארצי
|אילן גלבוע
|-
|שלמה ארצי ולהקת גברת תפוח
|בשל תפוח
|חיים נחמן ביאליק
|שלמה ארצי
|אילן גלבוע
|-
|מתי כספי
|אליעזר בן-יהודה
|ירון לונדון
|מתי כספי
|מתי כספי
|-
|מתי כספי
|ברית עולם
|אהוד מנור
|מתי כספי
|מתי כספי
|-
|הכל עובר חביבי
|החגיגה נגמרת
|נעמי שמר
|נעמי שמר
|אלדד שרים
|-
|יגאל בשן
|יש לי ציפור קטנה בלב
|יוסי בנאי ויגאל בשן
|יגאל בשן
|אלונה טוראל
|-
|נתנאלה
|הליכה לקיסריה (אלי אלי)
|חנה סנש
|דוד זהבי
|יצחק גרציאני
|-
|אילנית והגבעטרון
|שיר שמח
|יעקב אורלנד
|מרדכי זעירא
|אלדד שרים
|-
|ג'וזי כץ שמוליק קראוס
|שוב
|דפנה עבר הדני
|שמוליק קראוס
|אבנר קנר
|-
|נתנאלה
|לא ידעתי מה
|ע. הלל
|אלכסנדר ארגוב
|אילן מוכיח
|-
|נתנאלה
|אורחה במדבר (ימין ושמאל)
|יעקב פיכמן
|דוד זהבי
|יצחק גרציאני
|-
|ג'וזי כץ שמוליק קראוס
|זמר נוגה (התשמע קולי)
|רחל
|שמוליק קראוס
|שמוליק קראוס
|-
|יגאל בשן
|בואי נעשה לנו חג
|יעקב רוטבליט
|יגאל בשן
|קובי אשרת
|-
|אילנית
|ללכת שבי אחריך
|אהוד מנור
|נורית הירש
|קובי אשרת
|-
|אילנית והגבעטרון
|זמר (לא אורחת גמלים)
|אברהם שלונסקי
|מרק לברי
|צביקה כספי
|-
|יהורם גאון
|קומי צאי
|חיים נחמן ביאליק
|נעמי שמר
|אריה לבנון
|-
|יהורם גאון
|לא אני הוא האיש
|אלכסנדר פן
|משה וילנסקי
|יצחק גרציאני
|-
|יגאל בשן
|השיר על אימבר
|אפרים סידון
|יגאל בשן
|אלדד שרים
|}

==קישורים חיצוניים==
* [http://www.festi.co.il פסטיבל הזמר והפזמון], באתר הפסטיבלים
* 
* י

== הערות שוליים ==

קטגוריה:1976 במוזיקה
קטגוריה:1976 בישראל
1976
קטגוריה:ירושלים: פסטיבלים
סלובקיה באירוויזיון למוזיקאים צעירים

סלובקיה השתתפה בתחרות האירוויזיון למוזיקאים צעירים פעם אחת בלבד, ב-1998.

==המבצעים והשירים שייצגו את סלובקיה באירוויזיון למוזיקאים צעירים==

{| class="wikitable sortable" style="font-size:90%; text-align: center;"
|- bgcolor="#ccccff"
! שנה
! מבצע
! כלי
! יצירות
! חצי גמר
! גמר
|-
| 1998
| מיכאל סטהל
|צ'לו
|Concerto for Violoncello and Orchestra, adagio by Edward Elgar
| -
| -
|}

==ראו גם==
* האירוויזיון למוזיקאים צעירים
* סלובקיה באירוויזיון
* סלובקיה באירוויזיון לרוקדים צעירים

== קישורים חיצוניים ==
* [http://www.youngmusicians.tv/ Eurovision Young Musicians]

== הערות שוליים ==

קטגוריה:אירוויזיון למוזיקאים צעירים לפי מדינה
קטגוריה:סלובקיה: תרבות
Absolutely Free

Absolutely Free הוא אלבומה השני של להקת אמהות ההמצאה (The Mothers of Invention), בהנהגת פרנק זאפה, שיצא בשנת 1967.

מילות השירים באלבום זה ממשיכות בקו של קודמו, ומאופיינות בסאטירה פוליטית וחברתית. הסגנון המוזיקלי, לעומת זאת, התפתח לכיוונים ניסיוניים יותר.

== סגנון ==
האלבום מורכב משתי מיני-סוויטות, כל אחת מרכיבה צד אחד בתקליט המקורי: "Absolutely Free" (צד א') ו-"The M.O.I. American Pageant" (צד ב').

הסגנון המוזיקלי ברובו מתבסס, בדומה לאלבום הקודם, על סגנון הדו-וופ ועל שורשי הרית'ם אנד בלוז, אך מתקדם לכיוונים ניסיוניים בהרבה מקודמו. עצם רעיון המיני-סוויטה הכפולה נחשב חדשני יחסית. השימוש באפקטים קוליים, איכות ההקלטה, הקונספט המחבר את השירים ומאפיינים נוספים באלבום יגיעו למימוש מלא באלבום הבא של הלהקה.

האלבום מציג תחביב נוסף של זאפה - לשלב רפרנסים מוזיקליים לשירים אהובים עליו בשיריו שלו. כך, למשל, נבנה השיר הפותח "Plastic People" על בסיס שיר הרית'ם אנד בלוז "Louie Louie". האלבום מלא באזכורים, לעיתים אף ציטוטים מלאים, של יצירותיו של המלחין איגור סטרווינסקי (שהיווה מקור השפעה משמעותי על יצירתו של זאפה) ואחרים.

== רשימת השירים ==
כל השירים נכתבו והולחנו על ידי פרנק זאפה.

== משתתפים ==
=== אמהות ההמצאה===
* פרנק זאפה - גיטרה, ניצוח, קולות
* ג'ימי קרל בלאק - תופים, קולות
* ריי קולינס - קולות, הרמוניקה, טמבורין
* רוי אסטרדה - גיטרה בס, קולות
* בילי מנדי - תופים, כלי הקשה
* דון פרסטון - קלידים
* ג'ים פילדר - גיטרה, פסנתר
* בנק גרדנר - כלי נשיפה מעץ

נגנים:
* ליסה כהן - קולות (סוזי קרימצ'יז)
* ג'ון בלקין - גיטרה בס
* ג'ים גצוף, מרשל סוסון - כינור
* אלווין דינקין - ויולה
* ארמנד קפרוף - צ'לו
* דון אליס - חצוצרה
* ג'ון רולטה - קלרינט קונטרה-בס
* הרב כהן - אפקטים קוליים
* טרי גיליאם ואחרים - קולות רקע

הפקה:
* טום וילסון - מפיק
* פרנק זאפה - מפיק, מעבד
* קל שנקל, פרנס דוברוני - עיצוב העטיפה

== קישורים חיצוניים ==

*[https://www.zappa.com/music/absolutely-free האלבום "Absolutely Free"" באתר הרשמי של פרנק זאפה]

קטגוריה:אלבומי פרנק זאפה
קטגוריה:אלבומים באנגלית
בחירתו של הובסון

בחירתו של הובסון (באנגלית: Hobson's Choice) הוא סרט קולנוע בריטי משנת 1954 בבימויו של דייוויד לין עם צ'ארלס לוטון, ברנדה דה בנזי וג'ון מילס בתפקידים הראשיים.

התסריט מבוסס על מחזה בשם זה משנת 1915 מאת הרולד בריגהאוס . המחזה זכה להצלחה ומועלה עד היום בתיאטראות בעולם (בישראל, הועלה בתיאטרון הקאמרי ב-1964). מלבד העיבוד הקולנועי ב-1954 הוא הופק גם ב-1920 כסרט אילם וב-1931.

זו הייתה הופעתה השנייה בקולנוע של פרונלה סקיילס שהתפרסמה כאשתו של פולטי בסדרת הטלוויזיה "המלון של פולטי".

הסרט זכה בפרס באפטא לסרט הטוב מיותר. ברנדה דה בנזי הייתה מועמדת לפרס באפטא לשחקנית הטובה ביותר. ג'ון מילס היה מועמד לפרס באפטא לשחקן הטוב ביותר, ודייוויד לין היה מועמד לפרס באפטא לתסריט הטוב ביותר.

דייוויד לין זכה בפרס דב הזהב בפסטיבל הסרטים הבינלאומי בברלין.

בישראל נקרא הסרט: "בנות גידלתי".

התקופה היא שנות ה-80 של המאה ה-19 בעיר סלפורד במחוז מנצ'סטר, שם גם צולמו צילומי החוץ של הסרט.

המונח ברירת/בחירת הובסון משמעותו אשליה של בחירה בין שתי אפשרות שלמעשה יש רק ברירה/בחירה אחת.

==תקציר העלילה==
הנרי הובסון (צ'ארלס לוטון) הוא אלמן בעל חנות לממכר וייצור מגפיים בעיר סלפורד. יש לו שלוש בנות: מגי הבכורה (ברנדה דה בנזי), אליס (דפנה אנדרסון) וויקי (פרונלה סקיילס). הבנות עובדות בחנות ללא שכר, ואילו הובסון מבלה את רוב זמנו בשתיית אלכוהול ובסיפור בדיחות לחבריו.

הוא מתייחס לבנותיו בהתנשאות ורואה בהן שפחות שעליהן לשרת אותו. לאליס ולויקי הוא אומר כי רק הוא יבחר את חתניהן ולמגי הוא אומר כי היא בת 30, עברה את גיל הנישואים ועליה להישאר בחנות ולנהל אותה.

וילי מוסופ (ג'ון מילס) מייצר מגפים במרתף מתחת לחנות. כל חייו עבר במרתף זה, לא למד והוא אנאלפבית. גברת הפוורת', לקוחה עשירה מופיעה בחנות ומשבחת בפני כולם את עבודתו של וילי.

מגי מחליטה לעשות מעשה, היא מבקשת מווילי להתחתן אתה ומאביה לשלם לה משכורת על עבודתה. כשהובסון מסרב ולועג לה היא עוזבת את החנות עם וילי והם נישאים.

בעזרת הלוואה שהם מקבלים מגברת הפוורת' הם שוכרים דירה מוזנחת, ולאחר שיפוץ הם פותחים שם חנות לממכר ולייצור מגפים. בעזרת כושר הניהול של מגי ואומנותו של וילי הם מצליחים להחזיר את חובם ולרוקן את חנותו של הובסון מלקוחות המצטרפים אליהם. מגי מלמדת את וילי קרוא וכתוב וביטחונו העצמי גובר.

הובסון שוקע בשתיית אלכוהול וחווה הזיות אלכוהול. הרופא מזעיק את מגי ווילי. וילי, כעת בעל ביטחון עצמי מציע תנאים להובסון: החנות תיקרא מוסופ-הובסון, והובסון יהיה רק שותף סמוי. הובסון מתנגד לכך בתוקף, אבל לאחר שאליס וויקי הנשואות מודיעות לו כי אין בכוונתן להישאר בחנות, הוא נכנע ומקבל את דרישתו של וילי.

==קישורים חיצוניים==

*[https://www.youtube.com/watch?v=OYz8-UYyot0 הובסון מתעמת עם בנותיו], באתר יוטיוב
*[https://www.youtube.com/watch?v=IV7CnQjL8t4&t=2225s הסרט האילם בחירתו של הובסון, 1920], באתר יוטיוב
*[https://www.criterion.com/current/posts/1028-hobson-s-choice-custom-made מאמר על בחירתו של הובסון באתר קריטריון]

קטגוריה:סרטי 1954
קטגוריה:סרטים באנגלית
קטגוריה:סרטים מבוססי מחזות
קטגוריה:סרטים בריטיים
קטגוריה:סרטי קומדיה בריטיים
קטגוריה:סרטי דייוויד לין
קטגוריה:סרטי שחור-לבן בריטיים
קטגוריה:סרטים שהולחנו על ידי מלקולם ארנולד
טיטאנוטילופוס

טיטאנוטילופוס (שם מדעי: Titanotylopus; מילולית: "כף רגל טיטאנית") הוא סוג נכחד של גמל ענקי שחי באמריקה הצפונית בתקופת מסוף המיוקן עד סוף הפליסטוקן.

המאובנים שלו נמצאו במדינות: איידהו, טקסס, קנזס, נברסקה, קולורדו ואריזונה בחפירות שונות, בעיקר ליד נחלים ומקווי מים. מאובנים של גמל אמריקאי נוסף - Gigantocamelus ככל הנראה משויכים כיום לסוג זה, אף שכמה חוקרים נוטים להפריד ביניהם.

הגמל חי בעשרה מיליון השנים האחרונות, בהם מזג האוויר החל להתקרר באמריקה הצפונית והוא חי בערבות שנפוצו על פני היבשת והחליפו את היערות. בשונה מהגמלים החיים הוא לא התאים לתנאי מדבר ויובש. הגמל האחרון נכחד לפני 10,000 שנה.

==תיאור==
גמל זה שהיה קרוב לבני הסוג גמל ולסוג הנכחד קמלופס התרומם לגובה 3.5 מטרים ושקל מעל 1 טון. הוא היה בעל שיניים רחבות יותר מרוב הגמלים הקדומים, התאמה שיש גם לגמלים המודרניים. מוחו היה קטן יחסית והוא היה בעל רגליים גבוהות יותר מהגמלים החיים אך צוואר רגיל. לגמל הייתה מעין דבשת, דבר שנראה מעצמות החוליות הארוכות של בית החזה, אך היא היה קטנה יחסית ואולי דמתה לדבשת הקלה של אייל קורא. ככל הנראה הוא השתמש בדבשת כדי לאגור שומן.

==קישורים חיצוניים==

קטגוריה:גמליים פרהיסטוריים
קטגוריה:מגה-פאונה של הפליסטוקן באמריקה הצפונית
קטגוריה:יונקים שחיו בנאוגן באמריקה הצפונית
קטגוריה:יונקים שחיו בפליסטוקן באמריקה הצפונית
קטגוריה:מכפילי פרסה שחיו בפליסטוקן
קטגוריה:מאובני טקסונים שתוארו ב-1934
פורד פלקון XP

פורד פלקון XP (באנגלית: Ford Falcon XP, קרוי גם: Ford XP Fairmont) היא מכונית משפחתית גדולה מתוצרת יצרנית הרכב Ford Australia , חברת בת של פורד אשר יוצר בין פברואר 1965 לספטמבר 1966.

יוצרו 70,954 יחידות.

==תצורות==
* 4 דלתות - סדאן (6 נוסעים: 3+3).
* 4 דלתות - סטיישן
* 2 דלתות - הרדטופ (קופה).
* 2 דלתות - מסחרית
* 2 דלתות - טנדר ("Falcon Utility", "Falcon Deluxe Utility").

==דגמים==
* "Falcon Standard Sedan".
* "Falcon Standard Wagon".
* "Falcon Deluxe Sedan".
* "Falcon Deluxe Hardtop".
* "Falcon Deluxe Wagon".
* "Falcon Futura Sedan".
* "Falcon Futura Hardtop"
* "Falcon Squire Wagon".

==מנועים==
* 2.3 ליטר.
* 2.8 ליטר.
* 3.3 ליטר.

==דרגות גימור==
* בסיסי.
* דה-לוקס.

==נתונים==
* תחילת יצור הדגם: 20 בפברואר 1965
* מכל דלק - 53.2 ליטר
* רדיוס סיבוב - 11.5 מטר
* מערכת חשמל - 12 וולט
* מחיר דגם סדאן, תמסורת ידנית - (בהשקה (1965), באוסטרליה) 2,150 דולר
* מחיר דגם "Fairmont Sedan" - (בהשקה (1965), באוסטרליה) 3,050 דולר
* מחיר דגם הרדטופ דה-לוקס - (בהשקה (1965), באוסטרליה) 2,430 דולר
* מחיר דגם סטיישן בגרסת "Fairmont Wagon" - (בהשקה (1965), באוסטרליה) 2,954 דולר
* מחיר דגם "Futura Super Pursuit 200" - (בהשקה (1965), באוסטרליה) 2,954 דולר

== תמונות ==
<gallery mode="packed" heights="120">
קובץ:1965-66 Ford XP Falcon Super Pursuit Sedan.JPG |"פורד פלקון XP" - סדאן
קובץ:Ford XP Falcon Deluxe sedan (6880635994).jpg |"פורד פלקון XP" דגם דה-לוקס - סדאן
קובץ:1965-1966 Ford Falcon (XP) Deluxe sedan (2015-11-13) 02.jpg |"פורד פלקון XP" דגם דה-לוקס - סדאן
קובץ:1965-1966 Ford Falcon (XP) Deluxe sedan (2015-11-13) 01.jpg |"פורד פלקון XP" דגם דה-לוקס - סדאן
קובץ:Ford XP Falcon Sedan.jpg |"פורד פלקון XP" - סדאן
קובץ:Ford Falcon XP Ute 2.jpg |"פורד פלקון XP" - טנדר
קובץ:Ford Falcon XP Ute 1.jpg |"פורד פלקון XP" - טנדר 
קובץ:1966 Ford XP Falcon utility (5636648681).jpg |"פורד פלקון XP" - טנדר, שנת 1966 
קובץ:Ford Falcon XP Hardtop.jpg |"פורד פלקון XP" הרדטופ, 2 דלתות
קובץ:1965 Ford XP Falcon Deluxe hardtop (6106426076).jpg |"פורד פלקון XP" הרדטופ, דגם דה-לוקס, 2 דלתות
קובץ:1965 Ford XP Falcon Deluxe hardtop (6106437850).jpg |"פורד פלקון XP" הרדטופ, דגם דה-לוקס, 2 דלתות, שנת 1965 - מבט לתא הנהג
קובץ:Falcon Futura (7165325395).jpg | "פורד פלקון XP" דגם "Falcon Futura" בתצורת 2 דלתות
קובץ:1965 Ford XP Falcon Deluxe station wagon (6880380018).jpg |"פורד פלקון XP" דגם דה-לוקס - סטיישן, שנת 1965 
קובץ:Ford Falcon XP Squire Wagon.jpg |"פורד פלקון XP" - סטיישן
קובץ:Ford Falcon Sedan Delivery (XP).JPG |"פורד פלקון XP" - מסחרית
קובץ:1965 Ford XP Falcon panel van (6048400551).jpg |"פורד פלקון XP" - מסחרית, שנת 1965
</gallery>

==ראו גם==
* פורד
* פורד פלקון
* פורד פלקון XL
* פורד פלקון XG
* פורד פלקון XR
* פורד פלקון ED
* פורד XY פלקון GT
* פורד פלקון FG X

==קישורים חיצוניים==

* 

==הערות שוליים==

קטגוריה:מכוניות משפחתיות גדולות
קטגוריה:מכוניות קופה
קטגוריה:מכוניות סטיישן
קטגוריה:מכוניות מסחריות
קטגוריה:טנדרים
XP
קטגוריה:דגמי מכוניות שהושקו ב-1965
קטגוריה:כלי רכב המיוצרים באוסטרליה
פנסיון לכלבים

פנסיון לכלבים
פנסיון כלבים הוא מקום המעניק שירותי שמירה וטיפול יומיומי לכלבים (חלקם גם לחתולים) תמורת תשלום. לרוב בעלי הכלבים משתמשים בשירותי הפנסיון כשהם נעדרים מהבית למשך זמן של יותר מיום. בישראל ישנם שלושה סוגי פנסיונים נפוצים: פנסיון פתוח עם כלובים, פנסיון פתוח ללא כלובים, פנסיון ביתי.

בדרך כלל הפנסיון כולל מקום ללינה, אוכל, טיולים פעמיים ביום, מיזוג אוויר ותאורה. יש עוד מגוון שירותים שבעלי פנסיון מציעים לבעלי הכלבים כמו: טיפוח, אילוף, אוכל מיוחד, צעצועים וצילום.

== בישראל ==
פנסיון הכלבים הראשון בישראל הוקם על ידי אגודת צער בעלי חיים בשנות ה-30 של המאה ה-20. תחילה שימש כמקלט לבעלי חיים שננטשו ובהמשך גם שימש כפנסיון עם 20 מקומות לחיות מחמד. בעשורים הראשונים אחרי קום המדינה היו מעט מאוד פנסיונים ברחבי הארץ. בשנות ה-90 החלה צמיחה בתחום ופנסיונים רבים נוספו והציעו את שירותיהם, כשהם מתחלקים ל-3 קטגוריות נפוצות: פנסיון כלבים פתוח עם כלובים, פנסיון כלבים פתוח ללא כלובים, פנסיון כלבים ביתי.

=== סוגים ===
בישראל הפנסיונים נחלקים לשלושה סוגים עיקריים:
* פנסיון פתוח עם כלובים: פנסיון כלבים שנמצא בשטח פתוח, לרוב בחווה או כפר. בפנסיון קיימים כלובים גדולים, בתוכם שוהים הכלבים רוב שעות היממה, בדרך כלל בזוגות. במהלך היום הכלבים יוצאים למספר טיולים; כל פנסיון בהתאם לתנאים שהוא מספק.
* פנסיון פתוח ללא כלובים: פנסיון כלבים שנמצא בשטח פתוח, לרוב בחווה או כפר אך לעיתים גם בווילות עם גינות גדולות. הכלבים שוהים במרחב הפתוח בשעות היום והלילה כשלרשותם פינת מחסה פתוחה.
* פנסיון ביתי: פנסיון כלבים שנמצא בבית פרטי. בדרך כלל מדובר במקומות שמקבלים מספר מצומצם של כלבים או חתולים ומציעים להם יחס ביתי.

=== חקיקה ===
אין היום הסדר חקיקה בכל הנוגע לפנסיונים לכלבים בישראל. כפי שנכתב בפסק דין של בית המשפט לתביעות קטנות בחיפה משנת 2014: "מעמדו של פנסיון לכלבים, אינו מוסדר בחוק. אין מדובר בעיסוק הטעון רישיון (אין הכוונה לרישיון עסק, אלא חוק המגביל, מגדיר או מתווה עיסוק ספציפי), ואין הדברים נזכרים בחוק להסדרת הפיקוח על כלבים תשס"ג 2002), ואין מדובר בעיסוק המצריך הכשרה מסוימת או עמידה בתנאי סף מסוימים. די לו לאדם שיחליט שמעוניין הוא לפתוח כלבייה/פנסיון לכלבים, והוא אף אינו נדרש לעמוד בכל סטנדרט, ידע או בחינת היכולת לעשות כן – די לו שיבקש רישיון עסק".<ref></ref> על פי תקדימים חוקתיים, במקרה של התרשלות בשמירה על הכלב, המשפט בישראל מחמיר עם בעלי פנסיון. בעל הפנסיון לא פטור מאחריות, ואם החליט לשמור על הכלב, הוא צריך לעשות את מרב המאמצים לשמור על בריאותו הנפשית והפיזית. בדרך כלל פנסיונים גדולים בשטחים פתוחים דורשים אישורים מיוחדים ממשרדי הממשלה.[https://www.psakdin.co.il/Court/%D7%AA-%D7%A7-14159-11-13-%D7%90%D7%99%D7%AA%D7%9D-%D7%A0-%D7%94%D7%A8%D7%A6%D7%91%D7%A8%D7%92#.YE9trmgzaUk]

==קישורים חיצוניים==
דוגמה לפנסיון כלבים בישראל - https://dogfarmhefer.co.il/

==הערות שוליים==

קטגוריה:כלבים והאדם
פאלאצו פיזאני (סן סטפאנו)

פאלאצו פיזאני שבסנטו סטפנו (באיטלקית: Palazzo Pisani a Santo Stefano) הוא ארמון גדול הממוקם בקמפו סנטו סטפאנו (כיכר סן סטפאנו), בסמטה ליד כנסיית סן ויטאלה, ברובע סן מרקו בוונציה שבאיטליה.

כיום הארמון בבעלות העיר ונציה, ובו ממוקם קונסרבטריון בנדטו מרצ'ילו די ונציה (האקדמיה למוזיקה של ונציה שנוסדה ב-1876).

== היסטוריה ==
הארמון המקורי באתר נבנה להזמנת אלוויזה פיזאני (Alvise Pisani), ממשפחת פיזאני העשירה.

המבנה המקורי תוכנן על ידי יאקופו סנסובינו.

הארמון הוקם בין השנים 1614–1615, עשרות שנים לאחר מותו של סנסובינו.

במהלך השנים נבנתה קומה נוספת. בראשית המאה ה-18, בתכנון האדריכל ג'ירולימו פריג'ימלקה, הורחב המבנה והפך לאחד הארמונות הפרטיים המפוארים בוונציה. 

בסוף המאה ה-19 רכשה עיריית ונציה את המבנה, כאשר האגודה המוזיקלית Liceo Società Musicale Benedetto Marcello שכנה באחד מאגפי המבנה. בשנת 1940 הפך המבנה כולו למבנה עבור הקונסרבטריון. 

== תיאור המבנה ==
בכניסה למבנה ניצבים פסלים מעשה ידי ג'ירולמו קמפניה, המתארים שניים ממעללי הגבורה של הרקולס: "הריגת האריה מנמאה" ו"לכידת קרברוס". באטריום המבנה נצבת מנורת ספינה גדולה, אשר הייתה על סיפון הספינה של אנדריאה פיזאני בעת שזה היה אדמירל הצי הוונציאני. על התקרה של אולם הנשפים הגדול היה ציור תקרה מעשה ידי אנטוני פלגריני.

בקומה העיקרית של המבנה היו ציורים רבים מעשה ידי טיציאן, טינטורטו, פאולו רונזה, ופלמה די וקיו.

במהלך המאה ה-19 משפחת פיזאני ירדה מעושרה, ונאלצה למכור את יצירות האמנות שהיו בארמון, בהמשך את רהיטי הארמון ולבסוף את הארמון עצמו.

== קישורים חיצוניים==
* [http://www.conservatoriovenezia.net/portale/index.php/it/ האתר הרשמי של הקונסרבטריון] 
== הערות שוליים ==

פיזאני סן סטפאנו
פיזאני סן סטפאנו
ורטבורג 353

ורטבורג 353 (בגרמנית: Wartburg 353) היא מכונית משפחתית קטנה מתוצרת יצרנית הרכב המזרח גרמנית Automobilwerk Eisenach (שם מלא: "VEB Automobilwerk Eisenach AW") אשר יוצרה בין השנים 1966–1989.

דגמי "ורטבורג 353" שירתו גם כניידות משטרה ואמבולנסים אשר התבססו על דגם הסטיישן.

יוצרו 1,125,190 יחידות.

==תצורות==
* 4 דלתות - סדאן.
* 5 דלתות - סטיישן (קרוי: "Tourist Estate").
* 2 דלתות - טנדר.

===דגמים===
* "1000 Typ 353" - סדאן, יוצר מיולי 1966 - נובמבר 1966
* "353" - סדאן, סטיישן, יוצר מנובמבר 1966 - דצמבר 1968
* "353/1" - סדאן, סטיישן, יוצר מינואר 1969 - מרץ 1975
* "353W" - סדאן, סטיישן וטנדר, יוצר ממרץ 1975 - אפריל 1989, יוצרו 868,860 יחידות

== תמונות ==
<gallery mode="packed" heights="90">
קובץ:Wartburg 353 by Hobson's Conduit 1988.jpg | "ורטבורג 353", שנת 1988 
קובץ:Wartburg 1000-Typ353 Interiors.JPG | "ורטבורג 353" - מבט לתא הנהג 
קובץ:Wartburg (7907327938).jpg | "ורטבורג 353" 
קובץ:Wartburg 353 S (32146223890).jpg | "ורטבורג 353" דגם "S"
קובץ:Wartburg 400 Kübel (9109160834).jpg |ורטבורג 400 דגם "Kübel" 
קובץ:Wartburg Jagdvariante.jpg |ורטבורג 353 דגם "Kübel" 
קובץ:Wartburg 353 Tourist Estate 1972 - Flickr - mick - Lumix.jpg |ורטבורג 353 דגם סטיישן, שנת 1972
קובץ:353Tourist.jpg | "ורטבורג 353" - סטיישן
קובץ:Pfingsttreffen Puetnitz 2018, Ribnitz-Damgarten (1X7A2563).jpg | "ורטבורג 353" - סטיישן
קובץ:Wartburg (7907196046).jpg |ורטבורג 353 דגם טנדר
קובץ:Wartburg 353-400 Trans.jpg |ורטבורג 353-400 דגם טנדר, שנת 1986
</gallery>
<gallery mode="packed" heights="90"; gallery caption="רכבי הצלה וביטחון">
קובץ:Wartburg 353W Tourist-based ambulance.JPG | "ורטבורג 353" דגם "W" - אמבולנס
קובץ:Wartburg W353 Volkspolizei (2048649358).jpg | "ורטבורג 353" דגם "W" - ניידת משטרה
קובץ:12-04-19-ebw-suedend-by-RalfR-21.jpg | "ורטבורג 353" - ניידת משטרה
קובץ:12-04-19-ebw-suedend-by-RalfR-22.jpg | "ורטבורג 353" - ניידת משטרה
קובץ:12-04-19-ebw-suedend-by-RalfR-18.jpg | "ורטבורג 353" - ניידת משטרה
קובץ:2011-09-30 Bonn Polizeiauto Deutschlandfest (32).JPG | "ורטבורג 353" - ניידת משטרה
קובץ:2011-09-30 Bonn Polizeiauto Deutschlandfest (13).JPG | "ורטבורג 353" - ניידת משטרה
</gallery>

==ראו גם==
* ורטבורג 311
* ורטבורג 1.3

==לקריאה נוספת==
* [https://www.google.co.il/search?q=Wartburg+353&tbm=isch&source=iu&ictx=1&fir=j54udOoyhsfMHM%253A%252CZjGCegwgRUOsKM%252C_&usg=AI4_-kRv5uaaHX9bzx4zdKG6eX7CntMTKA&sa=X&ved=2ahUKEwiC2ZfpvNjdAhUGfiwKHWeRCK0Q9QEwA3oECAYQCA#imgrc=j54udOoyhsfMHM: דגמי "ורטבורג 353" - תמונות]

==קישורים חיצוניים==

* 
* 
* 
* [http://ipocars.com/imgs/a/e/q/z/d/wartburg__353_de_luxe_1970_3_lgw.jpg "ורטבורג 353" צילום - מבט לתוך הרכב] (ipocars.com/imgs/a/e/q/z/d/wartburg__353_de_luxe_1970_3_lgw)

==הערות שוליים==

קטגוריה:מכוניות משפחתיות
קטגוריה:מכוניות סטיישן
קטגוריה:טנדרים
קטגוריה:אמבולנסים
קטגוריה:דגמי מכוניות שהושקו ב-1966
קטגוריה:מכוניות מזרח גרמניות
353
הר ויסלר (נונאווט)

הר ויסלר (באנגלית: Mount Whisler) הוא הר ברכס האימפריה הבריטית, באי אלסמיר, בטריטוריית נונאווט שבקנדה.

ההר, שגובהו 2,500 מטרים מעל פני הים, הוא ההר השני בגובהו ברכס האימפריה הבריטית, וכן השני בגובהו באלסמיר, השני בגובהו בקורדילרה הארקטית, והשני בגובהו בנונאווט).

ההר ממוקם 12 קילומטרים צפונית-מזרחית לפסגת ברבאו (שהוא ההר הגבוה בקורדילרה הארקטית).

ההר מתנשא לגובה של 450 מטרים מעל סביבתו (והוא ההר ה-23 בהתנשאותו בנונאווט).

קרחון הנרייטה נסמית' מקיף את הר ויסלר מכל עבריו.

==היסטוריה==
===גילוי ההר===
חיל הקשר של צבא ארצות הברית היה הראשון שמיפה את ההר, בשנת 1882, במסגרת משלחת החקר למפרץ ליידי פרנקלין.

===מקור השם===
ההר נקרא על שם טוראי ויליאם ויסלר, חבר משלחת החקר שחקרה את האזור.

=== הטיפוס על ההר ===
מטפסי הרים העפילו לפסגת ההר לראשונה בשנת 1961.

== לקריאה נוספת ==

<div class="mw-content-ltr">• TED WHALLEY, [https://www.alpinejournal.org.uk/Contents/Contents_1988-89_files/AJ%201988%20227-229%20Whalley%20Can%20Arctic.pdf Canadian Arctic 1987]</div>

== קישורים חיצוניים ==
* [http://publications.gc.ca/site/eng/362964/publication.html הר ויסלר] באתר ממשלת קנדה
* [https://mapcarta.com/24512056 מפה של אזור הר ויסלר]
* [https://bivouac.com/MtnPg.asp?MtnId=11542 הר ויסלר] באתר אנציקלופדיית ההרים הקנדית
* [http://www.peakbagger.com/peak.aspx?pid=667 הר ויסלר] באתר peakbagger
* [http://www.summitsearch.org/places/mount-whisler הר ויסלר] באתר summitsearch
* [https://peakvisor.com/peak/mount-whisler.html תרשים הנוף הנשקף מהר ויסלר] באתר peakvisor
* [https://www.yr.no/place/Canada/Nunavut/Mount_Whisler/long.html תחזית מזג אוויר עדכנית (ארוכת טווח) עבור הר ויסלר]

==הערות שוליים==

ויסלר
ויסלר
שמואל אבן צרצה

ר' שמואל אבן צרצה הוא פילוסוף יהודי ספרדי שפעל בעיר פלנסיה בין השנים (1360–1380), ונמנה עם החוג הנאו-פלטוני שפעל בספרד במאה ה-14. היה בין הפוריים בחוג זה מבחינת היקף כתביו הרחב.

אבן צרצה הוא מחברם של שני חיבורים: 'מקור חיים' שהוא פירוש לביאור ר' אברהם אבן עזרא על התורה, ו'מכלל יופי' שהוא ביאור לאגדות חז"ל ומדרשיהם.

בתקופתו של אבן צרצה שלטה תורתו של אבן רשד ללא עוררין, ואילו אבן צרצה הציע משנה ניאופלטונית מובהקת. הוא נמנה עם החוג הנאו-פלטוני - קבוצת הוגים שעסקו בפירושו של אבן-עזרא על התורה, ופעלו בספרד באמצע המאה ה-14. החוג הנאו-פלטוני שילב את ההגות השכלתנית של אבן רשד עם משנה ניאופלטונית מובהקת, בצירוף נטייה למיסטיציזם שהתאפיין בזיקה ברורה לאסטרולוגיה ולמאגיה אסטרלית, הנובעת מהתפיסה המעניקה לאדם את היכולת לשנות את הטבע ולחולל נסים. בתוך אותה קבוצה פעלו: ר' שלמה אבן יעיש, ר' שלמה אלקונסטנטין, ר' שלמה פרנקו, ר' עזרא בן שלמה גטיניו, ר' יוסף טוב עלם הספרדי, ר' שם טוב אבן שפרוט ור' שם טוב אבן מאיור. קבוצת פרשנים זו כתבה בלשון שכלתנית תוך שליטה ברזי השכלתנות עם היצמדות לדברי אבן-עזרא. רוב ההוגים הללו חיברו פירוש לביאור ר' אברהם אבן עזרא לתורה ופענחו בהרחבה את סודותיו האסטרולוגיים וההרמטיים.

אבן צרצה השתמש באורחות המאגיה האסטרלית בפרשנותו לדרשות חז"ל, למקרא ולפירוש ר' אברהם אבן עזרא למקרא. לדידו, הותאמו טעמי המצוות של הרמב"ם לפשט הכתוב, ולא למשמעותו העמוקה. עמדתו של אבן צרצה הייתה בעל גוון מאגי מובהק, וכשבא לפרש את דברי הרמב"ם, קבע שתפילתו של אדם תלויה במערכת השמיים. נוסף על כך, דרש אבן צרצה את סיפורי המקרא, עיצוב דמויות מקראיות, מעשיהן וייעודיהן לאור ההשפעות האסטרולוגיות. את מעשיו של בלעם, למשל, פירש כהתלבטות אם לקלל את מאדים או את שבתאי, את סיפור המבול פירש כצירוף של שבתאי וצדק בסופו של בית מזל בתולה, ואת ההידרדרות החברתית והמוסרית המתוארת בישעיה פירש כמעבר אסטרולוגי דרמטי משלטונו של צדק לשלטונם של מאדים ושבתאי כן טען כי כוחם של הנביאים שואב מהשפעת הכוכבים, ולכן הנבואה מותנית במצב הגאוגרפי והאסטרולוגי ומושפעת מהאקלים וממקומות הכוכבים.

שמואל שולם מספר כי אבן צרצה הוסגר לשלטונות והוצא להורג בשריפה על ידי רבי יצחק קנפנטון על שהאמין בקדמות העולם.

== לקריאה נוספת ==
* דב שוורץ, משנתו הפילוסופית-דתית של ר' שמואל אבן צרצה, חיבור לשם קבלת תואר דוקטור לפילוסופיה, אוניברסיטת בר-אילן, תשמ"ט
* דב שוורץ, ישן בקנקן חדש - משנתו העיונית של החוג הניאופלטוני במחשבה היהודית במאה הי"ד, הוצאת מוסד ביאליק ויד יצחק בן צבי, ירושלים, תשנ"ז
* דב שוורץ, אסטרולוגיה ומגיה בהגות היהודית בימי הביניים, הוצאת אוניברסיטת בר-אילן, רמת גן, תשנ"ט
* 
*

==קישורים חיצוניים==
* 

== הערות שוליים ==

קטגוריה:פילוסופים יהודים ספרדים
קטגוריה:פילוסופים יהודים בימי הביניים
קטגוריה:אישים שחיו במאה ה-14
הר ויסלר (קולומביה הבריטית)

הר ויסלר (באנגלית: Whistler Mountain) הוא הר ברכס פיצסימונס, שברכסים הפסיפיים של הרי החוף, בפרובינציית קולומביה הבריטית שבקנדה. 

גובהו של ההר 2,181 מטרים מעל פני הים, והוא מתנשא לגובה של 471 מטרים מעל סביבתו.

ההר ממוקם בקצה הצפון מערבי של הפארק הפרובינציאלי גריבלדי, ועליו יש אתר סקי (הנחשב לאחד מאתרי הסקי הטובים בעולם), וכן העיירה ויסלר.

בראש ההר ניצב אתר סקי גדול. מעליות הסקי משמשות הן את האתר, והן לצורכי גישה לפארק הפרובנציאלי הסמוך אל ההר.

==היסטוריה==
===המקור השם===
בעבר, נקרא ההר בשם "הר לונדון" (London Mountain), על שם אתר מגורי כורים שהיה באזור בשנת 1903. שם זה ניתן להר רשמית ב-4 באוקטובר 1932 (בהתבסס על שם שהופיע במפת פארק גריבלדי משנת 1928). מקורו של שם זה - בדמיון הערפילים שהיו באזור לערפילי לונדון (עיר מוצאו של אחד מכורתי העצים שעבדו באזור). 

שמו של ההר שונה ב-27 באוגוסט 1965 לשם "ויסלר", שכן מזג האוויר של לונדון הקשה על פרסום אתר הנופש שעל ההר. 

המילה "ויסלר" (Whistler) נועדה לתאר את קול שריקת המרמיטות הרבות המצוייות על ההר.

בשנות ה-70 של המאה ה-20 קיבלה העיירה הסמוכה (שנקראה עד אז "אלטה לייק") את השם ויסלר, על שם ההר (ולא להפך).

בשנת 2017 הוצע להקים גשר תלוי שאורכו 130 מטרים, בגובה של 2,000 מטרים מעל פני הים, המקשר בין הר ויסלר להר בלקבומב הסמוך. גשר זה צפוי להיות הגשר התלוי הגבוה ביותר בצפון אמריקה.

== קישורים חיצוניים ==

* [https://apps.gov.bc.ca/pub/bcgnws/names/45888.html הר ויסלר] באתר ממשלת קולומביה הבריטית
* [https://bivouac.com//MtnPg.asp?MtnId=625 הר ויסלר] באתר אנציקלופדייה ההרים הקנדית
* [https://www.whistlerblackcomb.com/the-mountain/about-the-mountain/mountain-info.aspx אתר הסקי שבראש הר ויסלר] (אתר רשמי)
** [https://www.whistlerblackcomb.com/the-mountain/about-the-mountain/trail-maps.aspx מפות שבילי ההר ואתר הסקי]
** [https://www.whistlerblackcomb.com/the-mountain/mountain-conditions/snow-and-weather-report.aspx מזג אוויר עדכני עבור אתר הסקי]
* [https://web.archive.org/web/20180926205612/http://whistlerhiatus.com/whistlerhikes/whistler-mountain.html פעילויות פנאי וספורט בהר וילסר]
* [http://hikeinwhistler.com/index.php/whistler-hiking-trails/whistler-mountain מסלולי הליכה בהר ויסלר] באתר hikeinwhistler
* [https://www.vancouvertrails.com/regions/whistler/ מסלולי הליכה בהר ויסלר] באתר vancouvertrails
* [https://www.mountaineers.org/activities/routes-places/whistler-mountain מידע למטפסי הרים]
* [https://caen-keepexploring.canada.travel/things-to-do/top-10-attractions-whistler אטרקציות תיירותיות באזור הר ויסלר]
* [https://www.planetware.com/tourist-attractions-/whistler-cdn-bc-bcw.htm מידע למטיילים באזור הר ויסלר]
* [https://www.yr.no/place/Canada/British_Columbia/Whistler_Mountain/long.html מזג אוויר עדכני עבור הר ויסלר (תחזית ארוכת טווח)]
** [https://www.yr.no/place/Canada/British_Columbia/Whistler_Mountain/statistics.html סטטיסטיקות מזג אוויר עבור הר ויסלר]
* 

==הערות שוליים==

ויסלר
פסטיבל הזמר הישראלי 1987

פסטיבל הזמר הישראלי 1987 הייתה תחרות שירים ששודרה בקול ישראל ובערוץ הראשון. בשנה זו נעשה ניסיון לחדש את פסטיבל הזמר והפזמון במסגרת חגיגות הזמר העברי בערד.

ועדה ציבורית האזינה ל-1,300 שירים שהוגשו לתחרות, ומתוכם בחרה 12 שירים.

התחרות אומרה הייתה להתקיים ב-22 ביולי, באולם אורון בערד, בהנחיית נעמי שמר. אך בוטלה עקב שביתה ברשות השידור. לאחר השביתה נקבע מועד חדש לפסטיבל, ה-9 בספטמבר. דניאל פאר הנחה אותו. המנצח על התזמורת היה דוד קריבושי והמפיקים היו עודד פנחסי, גיל אלדמע ודליה און פריזנד.

השיר שזכה בתחרות הוא "יונה עם עלה של זית" בביצוע של להקת פיקוד הדרום עם הסולנית חיה סמיר. במקום השני זכה השיר "משחקים", מאת אילן הגר, ובביצוע האחים אילן ויהודה הגר. אל המקום השלישי הגיעה הזמרת לימור שפירא, שהלחינה וביצעה את שירה של המשוררת רחל, ״אביב״.

הפסטיבל זכה לביקורות שליליות על רמת ההפקה, ולא נערך שוב עד שחודש בשנת 2000.
== השירים המשתתפים ==
{| class="wikitable sortable"
!סדר
!שם המבצע
!שם השיר
!מילים
!לחן
!עיבוד
!מקום
|-
|1
|גיתית שובל
|עוד מרחק
|אורית דרורי
|חזי פלד
|רון דרויאן
| -
|-
|2
|צחי קורן
|ילדים
|צחי קורן
|אלון דנין
|דוד קריבושי
| -
|-
|3
|האירוסים-בית אלפא
|קצת של התחלה
|עידית חכמוביץ
|עמנואל קליינהאוז
|גיל אלדמע
| -
|-
|4
|ג'יני רבין
|בוא אלי לאט
|אליעוז רבין
|ג'יני רבין
|אלדד שרים
| -
|-
|5
|נגה אשד
|פתח בית הבד
|ריקי דסקל
|נגה אשד
|משה זורמן
| -
|-
|6
|ראובן ארז
|יום ועוד יום
|דני רובס
|דני רובס
|דוד קריבושי
| -
|-
|7
|נתנאלה
|ספינת הזכרונות
|נתנאלה
|נתנאלה
|מתי כספי
| -
|- style="font-weight:bold; background:gold;"
|8
|להקת פיקוד הדרום
|יונה עם עלה של זית
|תלמה אליגון-רוז
|תלמה אליגון-רוז
|אילן גלבוע
|1
|-
|9
|דפנה ארמוני, יואל לרנר וליליה פייגין
|היפה בנשים
|יואל לרנר
|יואל לרנר
|יואל לרנר
| -
|-
|10
|לימור שפירא
|אביב
|רחל
|לימור שפירא
|מתי כספי
| 3
|-
|11
|אילן ויהודה הגר
|משחקים
|אילן הגר
|אילן הגר
|יהודה הגר
| 2
|-
|12
|חנן יובל
|מי יתגעגע
|אהוד מנור
|חנן יובל
|יאיר שרגאי
| -
|}

==קישורים חיצוניים==
* [http://www.festi.co.il פסטיבל הזמר והפזמון], באתר הפסטיבלים
* 
* 
* 
* 

== הערות שוליים ==

קטגוריה:1987 במוזיקה
קטגוריה:1987 בישראל
1987
קטגוריה:ערד: תרבות
קטגוריה:ערד: היסטוריה
הר ויסלר (וושינגטון)

הר ויסלר (באנגלית: Whistler Mountain) הוא הר ברכס אוקאנאגאן המהווה תת-רכס של הרי הקסקיידס הצפוניים ברכס קסקייד במדינת וושינגטון שבארצות הברית.

גובהו של ההר 2,374 מטרים מעל פני הים, והוא מתנשא לגובה של 180 מטרים מעל סביבתו.

ההר ממוקם במרחק של כשלושה קילומטרים ממערב למעבר וושינגטון, וכקילומטר וחצי מזרחית למעבר רייני. 

מתלול מקשר בין הר ויסלר להר הסמוך - פסגת קאטת'רואוט, הממוקמת 1.26 קילומטרים צפונית-מזרחית להר ויסלר.

== גאולוגיה ==
מבט על הר ויסלר משביל מעבר ויסלר
אזור רכס קסקייד הוא אזור ההרי טרשי, הכולל מתלולים ועמקים קרחוניים. 

רכס הקסקייד נוצר בתקופת האאוקן המאוחרת (לפני כ-50 מיליון שנים), במהלך הפעילות הגעשית שנגרמה בשל הפחתה של הלוח הפסיפי מתחת ללוח הצפון-אמריקאי.

במהלך עידן הפליסטוקן (לפני שני מיליון שנים), התקדמות הקרחונים הותירה ערימות של סלעים, ועמקים בצורת U כאשר מצידם של העמקים פסגות גבוהות, ובשל משקל הקרחונים העמקים עמוקים ביחס לפסגות. 

== קישורים חיצוניים==
* [http://www.peakbagger.com/peak.aspx?pid=1719 הר ויסלר] באתר peakbagger
* [https://www.mountain-forecast.com/peaks/Whistler-Mountain/forecasts/2374 תחזית מזג אוויר עדכנית ארוכת טווח להר ויסלר]

==הערות שוליים==

ויסלר
בילטריה

בילטריה (שם מדעי: Bilateria) או בעלי סימטריה דו-צדדית או בעלי חיים מורכבים היא קבוצה של בעלי חיים שיש להם סימטריה דו-צדדית (כלומר שיש צד שמאל וצד ימין שהם תמונות מראה זה של זה) במהלך ההתפתחות העוברית שלהם. משמעות הדבר היא שתוכניות הגוף שלהם מונחות סביב ציר אורך (ציר רוסטרל-זנב) עם קצה קדמי (או "ראש") וקצה אחורי (או "זנב"), כמו גם בטן סימטרית שמאלה-ימנית (גחון) ומשטח אחורי (גבי). כמעט כל הבילטרים שומרים על גוף סימטרי דו-צדדי כמבוגרים; היוצא מן הכלל הבולט ביותר הוא קווצי עור, אשר משיגים סימטריה פנטה-רדיאלית (מחומשת ובעלת סימטריה סיבובית), משנית כמבוגרים, אך הם סימטריים דו-צדדיים בשלב הפגית. תכונה אופיינית נוספת בקרב רוב הבילטרים, היא Cephalization - התרכזות איברי החישה המיוחדים וגרעיני העצבים המרכזיים בקצה הקדמי/רוסטלי של הגוף. רוב עוברי הבילטריה הם בעלי חיים תלת-שכבתיים , כלומר בעלי שלוש שכבות נבט: אנדודרם, מזודרם ואקטודרם.

הבילטריה היא הקבוצה העיקרית בממלכת בעלי חיים, ושייכת לקבוצת רב-תאיים אמיתיים. הבילטריה כוללת את רוב המערכות מלבד הספוגיים, המסרקנים, הפלקוזואה והצורבים. 

==מבנה גוף==
Nephrozoa}} דמוית תולעת אידיאלית. עם גוף גלילי וכיוון תנועה לבעל החיים יש קצוות ראש וזנב. איברי חוש ופה מהווים את הבסיס לראש. שרירים מעגליים ואורכיים מנוגדים מאפשרים [[תנועה פריסטלטית|alt=]]
כמה מהבילאטריים הקדומים ביותר היו דמויי תולעת, וניתן להמשיג גוף בילטריאני כגליל עם מעי העובר בין שני פתחים, הפה ופי הטבעת. מסביב למעי יש חלל גוף פנימי, קולום או פסאודוקאלום. לבעלי חיים עם תוכנית גוף סימטרית דו-צדדית זו יש קצה ראש (קדמי) וקצה זנב (אחורי) וכן גב (גב) ובטן (גחון); לכן יש להם גם צד שמאל וצד ימין.

המשמעות של חזית קדמית היא שחלק זה של הגוף נתקל בגירויים, כגון אוכל, העדפה של Cephalization, התפתחות של ראש עם איברי חישה ופה. הגוף נמתח לאחור מהראש, ולבילאטריות רבות יש שילוב של שרירים מעגליים המכווצים את הגוף, מה שהופך אותו לארוך, ומערכת מנוגדת של שרירים אורכיים, המקצרים את הגוף; אלה מאפשרים לבעלי חיים בעלי גוף רך ושלד הידרוסטטי לנוע על ידי תנועה פריסטלטית. לרוב הבילאטריאנים (Nephrozoans) יש מעי הנמשך דרך הגוף מהפה ועד פי הטבעת, ואילו לקסנאקואלומורפים (Xenacoelomorphs) יש מעי שק עם פתח אחד. ל-phyla בילטריות רבות יש פגית ראשוניות השוחות עם ריסים ויש להם איבר קודקוד המכיל תאי חישה. עם זאת, ישנם חריגים לכל אחד מהמאפיינים הללו; לדוגמה, אכינודרמים (echinoderms) בוגרים הם סימטריים רדיאליים (בניגוד לזחלים שלהם), ולתולעים טפיליות מסוימות יש מבני גוף plesiomorphic ביותר.

==מיון==
* מערכה Xenacoelomorpha
**תת-מערכה קסנוטורבלה (Xenoturbellida)
**תת-מערכה אקואלומורפה (Acoelomorpha)
* מערכה Proarticulata - נכחדה
* קבוצה נפרוזואה (Nephrozoa)
**סוג Ikaria - נכחד
**על-מערכה שניוני הפה (Deuterostomia)
**קבוצה קדמוני הפה (Protostomia)
***על-מערכה אקדיסוזואה (Ecdysozoa)
***קבוצה ספירליה (Spiralia)
****קבוצה Gnathifera
****קבוצה Platytrochozoa
*****קבוצה מזוזואה (Mesozoa)
*****על-מערכה Platyzoa
*****על-מערכה לופוטרוכוזואה (Lophotrochozoa)

==קישורים חיצוניים==

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1888
קטגוריה:טקסונים שתוארו בידי ברטולד הטשק
*
קטגוריה:טקסונים קיימים שהתפתחו בפרוטרוזואיקון
אובר-שטורמפיהרר

אובר-שטורמפיהרר ששירת ב[[מאוטהאוזן]]
אובר-שטורמפיהרר (בגרמנית: Obersturmführer, מילולית: "מנהיג סער בכיר") הייתה דרגה של המפלגה הנאצית שהייתה בשימוש בארגוני האס אה, האס אס, ה-NSKK וה-NSFK, והייתה שוות ערך לדרגת אובר-לויטננט בוורמאכט. 

==היסטוריה==
דרגת אובר-שטורמפיהרר נוצרה לראשונה ב-1932 כתוצאה מהרחבת שורות האס אה והצורך בדרגה נוספת לדרג הקצונה. אוברשטורמפיהרר גם הפכה לדרגת אס אס באותו הזמן.

אובר-שטורמפיהרר באס אה היה בדרך כלל מפקד פלוגה זוטר האחראי על חמישים עד מאה אנשים. באס אס הדרגה של אובר-שטורמפיהרר ניתנה למגוון רחב יותר של מקצועות כולל צוות עזר, שוטרי הגסטפו, מפקח במחנה הריכוז, מפקד מחלקה בוואפן אס אס. דרגת אוברשטורמפיהרר נחשבה שוות ערך לאובר-לויטננט בוורמאכט.

טלאי הצווארון של אובר-שטורמפיהרר כלל שלושה כוכבים ופס כסף, מרוכזים בצווארון השמאלי של מדי האס אס. בנוסף, כללו המדים דרגות כתף של אובר-לויטננט. אובר-שטורמפיהרר הייתה זוטרה מהאופטשטורמפיהרר ובכירה מאונטר-שטורמפיהרר (או משטורמפיהרר באס אה).

== סימני הדרגה ==
<gallery title="Insignia of rank of" ss-obersturmfuehrer="" of="" the="" waffen-ss""="">
Shoulder-wss-ill-obersturmf.jpg|סמל הדרגה - תג כתף
HH-SS-Obersturmfuhrer-Collar.png|סמל הדרגה - תג צווארון
OLt Ostuf OF1a cam slv 1945.png|סמל הדרגה - תג שרוול
</gallery>
{| border="1" cellpadding="4" cellspacing="0" class="toccolours" style="border-collapse: collapse; margin: 0.5em auto 10px; clear: both;"
| align="center" width="30%" |דרגה זוטרה<br />אונטר-שטורמפיהרר
| align="center" width="40%" |דרגות האס אס<br />אוברשטורמפיהרר
| align="center" width="30%" |דרגה בכירה<br />האופטשטורמפיהרר
|-
| align="center" width="30%" |דרגה זוטרה<br />שטורמפיהרר
| align="center" width="40%" |דרגות האס אה<br />אוברשטורמפיהרר
| align="center" width="30%" |דרגה בכירה<br />שטורמהאופטפיהרר
|}

==קישורים חיצוניים==

== הערות שוליים ==

קטגוריה:דרגות האס אס
תיק נעדר (סרט)

תיק נעדר (בצרפתית: Fleuve noir; מילולית: נהר שחור) הוא סרט מותחן צרפתי, בבימויו של אריק זונקה ובכיכובו של ונסן קאסל, המהווה עיבוד קולנועי לספרו של דרור משעני "תיק נעדר".

הקרנת הבכורה נערכה ב-18 ביולי 2018 והסרט יצא לאקרנים בבלגיה ובצרפת ב-3 באוגוסט 2018.

==תקציר עלילת הסרט==
דני, בנה בן העשרה של משפחת ארנו, נעלם. על חקירת ההעלמות מופקד פרנסואה ויסקונטי, בלש מותש וציני, שאשתו נטשה אותו לאחרונה. ויסקונטי חוקר את העלמות הנער הצעיר תוך כדי ניסיון לתקן את מערכת היחסים עם בנו דניס בן ה-16, שמסובך ככל הנראה בעברות סמים. מר יאן בלאל, המורה לצרפתית של דני, שומע על העלמות הנער ומציע לבלש את עזרתו.

==צוות השחקנים==
* ונסן קאסל - פרנסואה, בלש אלכוהוליסט
* רומן דוריס - יאן בלאל, מורה לצרפתית
* סנדרין קיברלן - סולנז', אמו של דני
* שארל ברלינג - מארק, מפקח במשטרה
* אלודי בושז - לולה, אשתו של בלאל
* חפציה הרצי - שריפה, שוטרת
* ג'רום פולי - רפאל ארנו, אביו של דני
* לורנה טלייה - מארי ארנו, אחותו של דני
* סאדק - תלמידו של פרנסואה

==קישורים חיצוניים==

* [https://www.youtube.com/watch?v=18hAwjnyxCA קדימון הסרט] ביוטיוב
* 
* 
* 

קטגוריה:סרטים צרפתיים
קטגוריה:סרטי מותחן פסיכולוגיים
קטגוריה:סרטי מסתורין צרפתיים
קטגוריה:סרטי דרמה צרפתיים
קטגוריה:סרטי מתח צרפתיים
קטגוריה:סרטים צרפתיים מבוססי ספרים
ארקה (מיתולוגיה)

ארקה, או בשמה האחר ארקוס, היא אלה מהמיתולוגיה הרומית, היא אלת התקשורת וקשת בענן. הרומאים השוו אותה לאיריס.

היא מופיעה בפחות מיתוסים אבל היא מתוארת כאישה יפהפייה עם כנפיים בצבע זהב.

בנוסף היא שליחת האלים האולימפיים (בדומה למרקוריוס, שהוא המקביל של הרמס).

באחד המיתוסים שארקה מופיעה, היא מוצגת כרעייתו של האל פאבוניוס (היוונים קראו לו זפירוס).

בנוסף היא שליחת האלים של יונו (שהיוונים קראו לה הרה).

במיתולוגיה היוונית ארקה הוא שמה של אחותה התאומה של איריס (לארקה במיתולוגיה היוונית אין מקבילה במיתולוגיה הרומית בגלל שהיא ידועה פחות מאחותה איריס), היא בגדה באלים האולימפיים ותמכה בטיטאנים ושירתה כשליחת הטיטאנים.

גורלה היה שהיא נזרקה לטרטרוס והיא התפוגגה (במיתולוגיה היוונית וברומית כל מי שנזרק לטרטרוס מתפוגג חוץ מהטיטאנים שעונשם הוא נצחי).

== קישורים חיצוניים ==

* 

קטגוריה:מיתולוגיה רומית
קטגוריה:אלות רומיות
GigE Vision

GigE Vision הוא ממשק סטנדרטי שהוצג ב-2006 עבור מצלמות תעשייתיות באיכות גבוהה. הוא מאפשר סביבת עבודה להעברת וידאו במהירות גבוהה ונתוני שליטה ע"ג רשתות Ethernet. הפצה של תוכנה או פיתוח, ייצור או מכירות של חומרה של התקן דורשים רישיון בתשלום שנתי. התקן הופץ על ידי קבוצה של 12 חברות, והוועדה גדלה מאז לכלול יותר מ-50 חברים. 12 החברים המייסדים היו: Adimec, Atmel, Basler AG, CyberOptics, Teledyne DALSA, JAI A/S, JAI PULNiX, Matrox, National Instruments, Photonfocus, Pleora Technologies ו-Stemmer Imaging. ה-AIA (Automated Imaging Association) מפקח על הפיתוח והניהול של התקן.

GigE Vision מבוסס על פרוטוקול IP הסטנדרטי. אחת המטרות היא איחד הפרוטוקול הנוכחי למצלמות תעשייתיות. המטרות הנוספות הן לאפשר לארגוני צד שלישי לפתח תוכנות וחומרה מתאימים ביתר קלות.

GigE Vision אינו פרוטוקול פתוח, ודורש רישיון מיוחד על מנת לפתח דרייברים למצלמות GigE.

== טכנולוגיה ==
ל-GigE Vision יש את האלמנטים המרכזיים הבאים:
* GigE Vision Control Protocol) - GVCP) - רץ על פרוטוקול UDP. התקן מגדיר כיצד לשלוט להגדיר מכשירים. הגדרת זרימת הערוצים והאופן שבו נשלחים התמונות והגדרת תצורת המידע בין המחשבים למצלמות.
* GigE Vision Stream Protocol) - GVSP) - רץ על פרוטוקול UDP. מגדיר את סוגי הנתונים והדרכים שבהן התמונות יישלחו דרך ה-GigE.
* GigE Device Discovery Mechanism - מגדיר את האופן לאיתור ציוד רלוונטי ברשת.

קטגוריה:ראייה ממוחשבת
Dare to Dream (מיני-אלבום)

Dare to Dream (בעברית: להעז לחלום) הוא המיני-אלבום הראשון של הזמר-יוצר האוסטרלי טרוי סיון. המיני-אלבום יצא לאור ביוני 2007 בהוצאה עצמית שלא הייתה כרוכה בחסות של חברת תקליטים מסוימת.

את השיר "Over the Rainbow" כתב סיון מחדש לצד כתיבתו של הרולד ארלן.

== רקע והפקה ==
המיני-אלבום מכיל בתוכו ביצוע מחדש של טרוי סיון לשירים: "The Prayer" של סלין דיון, "Over the Rainbow" של ג'ודי גרלנד, ו-"Angels Brought Me Here" של גאי סבסטיאן. סיון אף כלל באלבום שתי גרסאות משלו לשני השירים "Unsung Hero" ו-"There's a Hero".

קולות הרקע בשירי האלבום בוצעו על ידי סוניה פלאמר.

== רשימת רצועות ==

== קישורים חיצוניים ==

* [https://www.youtube.com/watch?v=D-ei6dc2wm8 הקלטת השיר Angels Brought Me Here] באתר יוטיוב

==הערות שוליים==

קטגוריה:מיני-אלבומי בכורה מ-2007
קטגוריה:מיני-אלבומים של טרוי סיון
קטגוריה:מיני-אלבומים באנגלית
קטגוריה:מיני-אלבומים בהוצאה עצמית
יחסי פנמה–צרפת

שגרירות פנמה בפריז.
יחסי פנמה–צרפת הם היחסים הדיפלומטיים הרשמיים שבין הרפובליקה של פנמה לבין הרפובליקה הצרפתית.

== היסטוריה ==
עוד מלפני שקיבלה פנמה את עצמאותה, שתי המדינות קיימו יחסים מסוימים; יזמים צרפתים בראשות פרדיננד דה לספס הגו את רעיון הקמת תעלת פנמה. התעלה הסבה גאווה לשתי המדינות - המתכננת וזו שקיבלה את ה"מתנה" והיא מייצגת את המורשת הפנמית-צרפתית המשותפת. היחסים הדיפלומטיים של צרפת ופנמה מתמקדים כיום בשיתופי פעולה כלכליים, דיפלומטיים וחינוך על תיכוני.

לצרפת ופנמה ישנו סכסוך כספי: ב-8 באפריל 2016 החליטו ממשלת צרפת ומשרד האוצר הצרפתי להכניס את פנמה לרשימת המדינות שלא משתפות פעולה במאבק בהלבנת הון. פנמה אכן נכנסה לרשימה ב-1 בינואר 2017. גם האיחוד האירופי החליט להכניס את פנמה לרשימה השחורה שלו ב-6 בדצמבר 2017. פנמה יצאה מהרשימה מיד לאחר מכן ב-23 בינואר 2018.

בין צרפת לפנמה סחר גדול מאוד מדי שנה, לצרפת שני מרכזי אליאנס פרנסייז בדויד ובפנמה סיטי, בשני המרכזים ביחד לומדים בממוצע 1,200 תלמידים מדי שנה. המכון הצרפתי למרכז אמריקה מעורב בפרויקט ללימוד המורשת והתרבות הצרפתית ב-30 בתי ספר שונים. המכון הצרפתי למרכז אמריקה הגה תוכנית דומה לחינוך העל יסודי, והיא מיושמת בכל האוניברסיטאות והמכללות בפנמה.

== נציגויות דיפלומטיות ==
* פנמה מיוצגת בצרפת בדרג השגרירות באמצעות שגרירות רשמית שהיא מחזיקה בפריז, בירת המדינה. פנמה מיוצגת בצרפת גם בדרג הקונסולרי באמצעות שתי קונסוליות רשמיות שהיא מחזיקה בערים מרסיי ובורדו.
* צרפת מיוצגת בפנמה בדרג השגרירות באמצעות שגרירות רשמית שהיא מחזיקה בפנמה סיטי, בירת המדינה. צרפת מיוצגת בפנמה גם בדרג הקונסולרי באמצעות קונסוליה רשמית שהיא מחזיקה בעיר דויד.

== קישורים חיצוניים ==

* [https://www.diplomatie.gouv.fr/en/country-files/panama/france-and-panama/ France and Panama], אתר משרד החוץ של צרפת

== הערות שוליים ==
June Haverly

June Haverly הוא המיני-אלבום השני של הזמר-יוצר האוסטרלי טרוי סיון. המיני-אלבום יצא לאור ב-22 ביוני 2012, בחסותו של טרוי סיון כהוצאה עצמאית, בדומה להוצאת המיני-אלבום הראשון שלו, Dare to Dream.

שם המיני-אלבום מורכב מחודש הולדתו של סיון (יוני), ושם נעוריה של אמו (האוורלי).

== רקע והפקה ==
כל שלושת שירי האלבום נכתבו על ידי טרוי סיון. השיר "June Haverly" הוא שיר הנושא של המיני-אלבום, והוא בדומה ל-"Make You Love Me ו-"She's 22", שיר המכיל בתוכו את סגנון הפופ, שאפיין גם את מיני-אלבומו הקודם, Dare to Dream.

== רשימת רצועות ==

== קישורים חיצוניים ==

* [https://www.youtube.com/watch?v=4uIiu7tBUco הקלטת השיר She's 22] באתר יוטיוב

==הערות שוליים==

קטגוריה:מיני-אלבומים מ-2012
קטגוריה:מיני-אלבומים של טרוי סיון
קטגוריה:מיני-אלבומים באנגלית
קטגוריה:מיני-אלבומים בהוצאה עצמית